דריל מייקון

דריל מייקון הבן (באנגלית:Daryl Macon Junior; נולד ב-29 בנובמבר 1995) הוא כדורסלן אמריקאי המשחק בעמדות הרכז והקלע באוניקס קאזאן מהליגה המאוחדת של VTB.

קריירת מכללות 
מייקון החל את קריירת כדורסל המכללות שלו בקולג' הקהילתי של הולמס, ולאחר שנתיים עבר לאוניברסיטת ארקנסו.

קריירה מקצועית

דאלאס מאבריקס וטקסס לג'נדס (2018–2019) 
לאחר שלא נבחר בדראפט ה-NBA של 2018, מייקון קיבל הצעות חוזה ממספר קבוצות NBA וממועדונים אירופיים. הוא הצטרף למיאמי היט לליגת הקיץ של ה-NBA. הוא חתם על חוזה דו-כיווני עם דאלאס מאבריקס ב-30 ביולי 2018, חוזה שכלל חלוקת זמן בין המאבריקס לבין קבוצת ליגת הפיתוח שלהם, טקסס לג'נדס. במשחקו הראשון במדי הלג'נדס, מייקון קלע 35 נקודות עם 12 מ-18 מהשדה בניצחון על אוסטין ספרס 126–120. מייקון ערך את הופעת הבכורה שלו ב-NBA ב-26 באוקטובר 2018 מול טורונטו ראפטורס, שיחק דקה אחת ולא קלע נקודות בהפסד 107–116.

ב-26 ביולי 2019, מייקון נופה מהסגל על ידי המאבריקס.

מיאמי היט וסו פולס סקייפורס (2019–2020) 
ב-20 בספטמבר 2019, מייקון חתם על חוזה עם מיאמי היט. ב-19 באוקטובר, לאחר מחנה האימונים, ההיט המירו את החוזה של מייקון לחוזה דו-כיווני עם קבוצת ליגת הפיתוח שלהם, סו פולס סקייפורס. ב-8 בינואר 2020, ההיט ויתרו על מייקון. ב-16 בינואר 2020, הסקייפורס הודיעו שהם רכשו את מייקון. מייקון העמיד ממוצעים של 17.0 נקודות ו-4.7 אסיסטים למשחק עבור סו פולס.

גלאטסראיי (2020–2021) 
ב-24 ביולי 2020, מייקון חתם בגלאטסראיי מליגת העל הטורקית וליגת האלופות.

א.א.ק. אתונה (2021) 
ב-29 בינואר 2021, מייקון חתם בא.א.ק. אתונה מליגת העל היוונית. מייקון ערך את הופעת הבכורה שלו ב-6 בפברואר 2021 מול פריסטרי אתונה, שיחק 28 דקות וקלע 18 נקודות עם 50% מהשדה, 3 אסיסטים, 3 ריבאונדים ו-2 חטיפות בניצחון 91–59 של א.א.ק. הוא סיים את העונה עם ממוצעים של 18.2 נקודות ו-3.7 אסיסטים למשחק.

פנאתינאיקוס (2021–2022) 
ב-11 ביולי 2021, מייקון חתם בפנאתינאיקוס מליגת העל היוונית והיורוליג. ב-31 משחקי ליגה, הוא העמיד ממוצעים של 11.8 נקודות, 1.9 ריבאונדים ו-3.7 אסיסטים (עם 1.8 איבודים), ב-23 דקות. בנוסף, ב-31 משחקי יורוליג, הוא העמיד ממוצעים של 13.1 נקודות, 2.2 ריבאונדים ו-3.6 אסיסטים (עם 2.2 איבודים), ב-26 דקות.

אוניקס קאזאן (2022-הווה) 
ב-9 ביולי 2022, מייקון חתם על חוזה לשנה עם אופציה לעונה נוספת במועדון הרוסי אוניקס קאזאן מהליגה המאוחדת של VTB.

קישורים חיצוניים

הערות שוליים 

שחקני NBA שלא נבחרו בדראפט
כדורסלני טקסס לג'נדס
כדורסלני סו פולס סקייפורס (ליגת הפיתוח של ה-NBA)
כדורסלני פנאתינאיקוס
כדורסלני מיאמי היט
כדורסלני גלאטסראיי
כדורסלני דאלאס מאבריקס
ארקנסו: כדורסלנים
כדורסלני אוניברסיטת ארקנסו
כדורסלנים אפרו-אמריקאים
כדורסלני א.א.ק. אתונה
ליטל רוק
אמריקאים שנולדו ב-1995